О Т Ч Е Т

за работата на Народно Читалище ,, Христо Ботев – 1928” с. Лесово

Библиотечна дейност

Към днешна дата, библиотечният фонд на читалището разполага с 8230 книги. Отчислени, като скъсани и овехтели през годината – 155. Закупени са 15 нови книги. Посещениятя са общо 212, със заети за дома 364 книги и 16 в читалня.

Художествена самодейност и културно – масова работа

През изминлата година, поради определени лични причини на членове от групата за автентичен фолклор, не можахме да направим участия, затова имахме представяния само с лазарската и коледарската групи.

На 24 май, отбелязахме Денят на Светите братя Кирил и Методий, на българската азбука, просвета и култура и на славянската писменост, като жители и деца от селото донесоха цветя и направихме венци, които поставихме на сградата на читалището.

Също месец Май, лазарската група взе участие на фестивала,, Тунджа пее и танцува” в град Елхово, където спечелиха III-то място и бяха наградени с Грамота и парична награда.

За денят на детето - 1 Юни, читалището, с помощта на Пенка Бабаджанова, организирахме спортен полуден за децата от селото. Имаше много спортни и забавни игри и почерпка за всички деца, осигурена от Радостин Касъров и Пенка Бабаджанова. Наградите за всички участници бяха осигурени от Читалището.

Месец Септември, участвахме в празника на баницата в гр. Елхово, където се представихме с местни баници приготвени от Мара Георгиева и Татяна Спасова. Бяхме удостоени с Грамота и две парични награди.

През месец Юли, Лазарската група зарадва гостите на събора на местноста ,, Водениците”, където изпълни няколко песни.

Месец Октомври, читалището изпълни една от заплануваните за годината идеи и организира местен ,,Празник на лесовските традиционни ястия и баници”. Жените бяха много въудошевени и бяха приготвили вкусни ястия и баници, традиционни за селото ни. Всички участници бяха наградени с грамоти и предметни награди осигурени от читалището.

Дейността на читалището завърши с Коледните празници, където коледарската група, по традиция посети къщи в селото и пя песни за здраве, късмет и берекет.

През изминалата 2022 г., беше проведено годишно отчетно – изборно събрание и 6 заседания на Читалищното настоятелство за вземане на решение за разходването на общинската субсидия и други текущи въпроси.